- Hindi News
- National
- पंजाबी यूनिवर्सिटी में रीइंप्लाइड मुलाजिमों को रिलीव करने के लिए धरना शुरू
पंजाबी यूनिवर्सिटी में रीइंप्लाइड मुलाजिमों को रिलीव करने के लिए धरना शुरू
पंजाबीयूनिवर्सिटी में भर्ती रीइंप्लाइड मुलाजिमों को रिलीव करने की मांग को लेकर एक बार फिर से इंप्लाइज वेलफेयर एसोसिएशन ने वीसी दफ्तर के सामने धरना शुरू कर दिया है। सोमवार को एसोसिएशन के मेंबरों ने वीसी दफ्तर के सामने दो घंटे धरना देकर अथॉरिटी के खिलाफ नारेबाजी की। इस दौरान एसोसिएशन मेंबरों ने फैसला लिया कि जब तक उनकी मांगें पूरी नहीं होती, तब तक रोजाना धरना दिया जाएगा।
एसोसिएशन के प्रधान राजिंदर राजू ने कहा कि पिछले लंबे समय से यूनिवर्सिटी में रीइंप्लाइड मुलाजिम काम कर रहे है। इन मुलाजिमों को रिलीव करने की मांग को लेकर पीयू के टीचिंग नॉन टीचिंग मुलाजिमों ने काफी दिनों से संघर्ष शुरू कर रखा है, लेकिन पीयू अथॉरिटी इस मामले पर जल्द कोई फैसला नहीं लेना चाहती। उन्होंने कहा कि अथॉरिटी के इस रवैया के खिलाफ एसोसिएशन ने संघर्ष शुरू करने का फैसला लिया है। जिसके तहत एसोसिएशन मेंबरों द्वारा रोजाना 12 से 2 बजे तक धरना लगाकर प्रदर्शन किया जाएगा।
8को कोर्ट में अपना पक्ष रखेगी अथॉरिटी : जानकारीके अनुसार, 8 मार्च को पंजाबी यूनिवर्सिटी प्रशासन रीइंप्लाइड मुलाजिमों को रिलीव करने के मामले पर कोर्ट में अपना पक्ष रखेगा। इसके बाद कोर्ट द्वारा फैसला लिया जाएगा कि रीइंप्लाइड मुलाजिमों को निकाला जाना है या फिर रखा जाएगा। हालांकि हाईकोर्ट ने पीयू अथॉरिटी को सिंडीकेट की मीटिंग बुलाकर इस मामले पर अपना फैसला करने के निर्देश दिए थे। पर वाइस चांसलर ने एडहॉक कमेटी मेंबरों को सिंडीकेट की मीटिंग बुलाने से मना कर दिया। वाइस चांसलर का कहना था कि इस मामले पर पंजाबी यूनिवर्सिटी प्रशासन पहले ही फैसला ले चुका है। जिसके आधार पर अथॉरिटी कोर्ट के सामने अपना पक्ष रखेगी। कोर्ट का फैसला सभी को मान्य होगा।
मुलाजिमों को रिलीव करने की मांग को लेकर धरना देते एसोसिएशन मेंबर।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva